Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 898/11/2201	Dunajská Streda, 26.7.2013
EEČ : 2-16-116-2013

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 21.5.2013, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

            dňa 22. januára 2011v Gabčíkove, okres Dunajská Streda v predajni XXXXX XXXXX po predložení osobných dokladov a uvedením falošných údajov o svojom zamestnávateľovi uzatvoril úverovú zmluvu č. 4101061636 so spoločnosťou XXXXX XXXXX predmetom ktorej bolo poskytnutie finančných prostriedkov vo výške 299,- eur na kúpu pračky zn. Whirpool v hodnote 299,- eur a úver sa zaviazal splácať mesačnými splátkami vo výške 33,73,- eur po dobu 12 mesiacov, ktorý úver riadne a včas nesplácal, čím spoločnosti XXXXX, XXXXX spôsobil škodu vo výške 333,30,- eur

            s a   o s v e d č i l .

            Podľa § 217 ods. 4 Tr. por. právoplatnosťou tohto uznesenia nastávajú u obvineného účinky zastavenia trestného stíhania v zmysle § 9 ods. 1 písm. e) Tr. por.

Uznesením prokurátora Okresnej prokuratúry Dunajská Streda zo dňa 21.5.2013, spisová značka XXXXX bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry  Dunajská Streda   sp. zn. XXXXX zo dňa 22.3.2012 bolo podľa § 216 ods. 1 Tr. por. podmienečne zastavené trestné stíhanie vedené proti obvinenému XXXXX za prečin úverového podvodu podľa § 222 ods. 1 Tr. zák.,  ktorého sa dopustil na tom skutkovom základe, ako je to uvedené vo výrokovej časti tohto uznesenia.

           Podľa § 216 ods. 2 Tr. por. bola obvinenému určená skúšobná doba na dobu 12 mesiacov. 
           Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. por.

           Z odpisu registra trestov obvineného vyplýva, že okrem podmienečného zastavenia trestného stíhania tunajšou prokuratúrou, obvinený v ňom nemá žiadny záznam, z miesta trvalého pobytu nie je bližšie hodnotený a počas plynutia skúšobnej doby nebol Obvodným úradom, odborom všeobecnej vnútornej správy  Dunajská Streda prejednávaný za priestupok. 

            Vzhľadom na vyššie uvedené skutočnosti obvinený splnil všetky podmienky pre vyslovenie osvedčenia sa v skúšobnej dobe, a preto som rozhodol tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú je možné 
                                    podať   do  3   dní   od  jeho   doručenia   cestou   podpísanej 
                                    prokuratúry  na  Krajskú   prokuratúru  v  Trnave.
                                    Sťažnosť má odkladný účinok.

JUDr. Marián Zvoda
prokurátor